**TEMA**: Priroda i oblik

**PODTEMA**: jesen u šumi

**ISHODI NA RAZINI AKTIVNOSTI**

TIJEKOM ANALIZE UMJETNIČKIH DJELA

Učenik opisuje umjetnička djela Vincenta van Gogha kao cjelinu (prikaz motiva, teme, poruke, asocijacije, društveni kontekst). Učenik opisuje osobni doživljaj djela. Prikuplja podatke kojima se služi kasnije u vlastitom radu. (OŠ LK B.2.1.)

TIJEKOM STVARALAŠTVA

Učenik istražuje prirodu od boje do građe oblika. Tijekom stvaralaštva služi se principom kreativne igre (postojanje pravila u sklopu kojih se događa sloboda istraživanja). Služi se doživljajem jeseni koji se temelji na iskustvu u kombinaciji s likovnim rukopisom umjetnika (OŠ LK A.2.1.)

Učenik se u procesu stvaranja i izražavanja služi likovnim jezikom: crte po toku i karakteru; skupljene i raspršene točke i crte, tonovi boja , kontrast svijetlih i tamnih boja i tonova boja, ritam boja (OŠ LK A.2.1.)

Učenik uočava i izražava obilježja likovnog materijala tempera i postupaka pri njihovoj uporabi (OŠ LK A.2.2.)

Učenik uspoređuje likovne radove prema kriterijima: likovni pojmovi, likovni materijali, tehnika , prikaz motiva i originalnost, uloženi trud i izražena ideja (OŠ LK B.2.2.)

**LIKOVNI i VIZUALNI JEZIK: -** crte po toku i karakteru

* skupljene i raspršene točke i crte
* tonovi boja
* kontrast svijetlih i tamnih boja i tonova boja
* ritam boja

**AKTIVNOSTI:**

Upoznavanje sa stvaralaštvom umjetnika kroz pripremljenu prezentaciju

Uvod u stvaralački rad je slika "Zvjezdana noć" koju posebno analiziramo

Likovni problem: točka, crta (tok i karakter),  skupljeno/raspršeno, niz, boja – kompozicija boje, optičko miješanje boja

Zadatak - koristeći tonsku modelaciju poput van Gogha (kratki potezi kista različitih nijansi iste boje u jasnoj kompoziciji) prikazati zadani motiv

Stvaralački rad

**VREDNOVANJE:**

**-** vrednuje se upotreba likovnog jezika prema odmaku od uobičajenih rješenja (razina maštovitosti)

**-** prati se učenkova vještina pri korištenju odabrane likovne tehnike

- prati se opisivanje primjene likovnog jezika kod interpretacije

- kod opisivanja umjetničkog djela se prati uočavanje i opisivanje tonskog moduliranja te povezivanje osobnog doživljaja s načinom upotrebe likovnog jezika

- prati se i vrednuje usporedba načina realizacije svoje ideje s drugima

**LIKOVNI MATERIJAL I TEHNIKA –** tempere

**POVEZANOST S PREDMETIMA-** Priroda i durštvo - Jesen